3 ลักษณะการประกอบธุรกิจ

ความเป็นมาและพัฒนาการที่สำคัญ

บริษัทจดทะเบียนจัดตั้งเป็นบริษัทจำกัดในเดือนสิงหาคม 2532 โดยกลุ่มเบญจรงคกุล
เพื่อประกอบธุรกิจให้บริการโทรศัพท์ เคลื่อนที่
โดยได้เริ่มให้บริการโทรศัพท์เคลื่อนที่ภายใต้สัญญาร่วมการงานกับ กสท ในย่านความถี่ 800
เมกะเฮิรตซ์ตั้งแต่ปี 2534 ในย่านความถี่ 1800 เมกะเฮิรตซ์ ตั้งแต่ปี 2537
และเมื่อเดือนสิงหาคม 2554 บริษัทได้ให้บริการโทรศัพท์เคลื่อนที่โดยใช้เทคโนโลยี HSPA (3G)
บนคลื่นความถี่ย่าน 850 เมกะเฮิรตซ์

ในปี 2538
บริษัทนำหุ้นของบริษัทเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศสิงคโปร์
โดยเป็นบริษัทไทยบริษัทแรกที่นำหุ้นเข้าจดทะเบียนในตลาดหลักทรัพย์ต่างประเทศ จากนั้นในปี 2543
เทเลนอร์ได้เข้าถือหุ้นในบริษัทคิดเป็นสัดส่วนร้อยละ 29.9 และในเดือนตุลาคม 2548
เทเลนอร์และ บจก. ไทย เทลโค โฮลดิ้งส์
ได้ทำคำเสนอซื้อหุ้นของบริษัทเป็นการทั่วไปซึ่งเป็นผลมาจากการที่ บจก. ไทย เทลโค โฮลดิ้งส์
ได้เข้าซื้อหุ้นของยูคอม

ต่อมาในปี 2550
บริษัทได้ดำเนินการปรับโครงสร้างการถือหุ้นของบริษัทและนำหุ้นของบริษัทเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย
สาระสำคัญของการปรับโครงสร้างการถือหุ้นประกอบด้วยการทำคำเสนอซื้อหลักทรัพย์ทั้งหมดของยูคอม
โดยบริษัทได้ออกหุ้นสามัญใหม่ของบริษัทให้กับผู้ถือหุ้นของยูคอมเพื่อเป็นค่าตอบแทนหุ้นของยูคอมที่นำมาเสนอขาย
(Share Swap) และการลดทุนของบริษัทแบบเฉพาะเจาะจง (Selective Capital
Reduction) โดยการลดหุ้นสามัญของบริษัทที่ยูคอมถืออยู่ทั้งหมด

ภายหลังจากการปรับโครงสร้างการถือหุ้นและนำหุ้นของบริษัทเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทยแล้ว
บริษัทกลายเป็นผู้ถือหุ้นรายใหญ่ของยูคอม
และได้ทำการเพิกถอนหุ้นของยูคอมออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทยในเดือนกันยายน
2550

ปัจจุบันกลุ่มเบญจรงคกุลไม่ได้เป็นผู้ถือหุ้นรายใหญ่ทั้งโดยทางตรงและโดยทางอ้อมในบริษัทแล้ว ณ
วันที่ 5 มกราคม 2555 ผู้ถือหุ้นรายใหญ่ของบริษัท ได้แก่ เทเลนอร์ และ บจก. ไทย เทลโค
โฮลดิงส์ (โปรดพิจารณารายละเอียดเพิ่มเติมในข้อ 7.2 – โครงสร้างผู้ถือหุ้น) อย่างไรก็ดี
นายบุญชัย เบญจรงคกุล ยังคงดำรงตำแหน่งประธานกรรมการบริษัท

ในเดือนมีนาคม 2544 บริษัทเริ่มใช้ชื่อทางการค้า “ดีแทค” (dtac) และในเดือนตุลาคม 2550
บริษัทได้ปรับเปลี่ยนภาพลักษณ์ของบริษัทโดยมุ่งเน้นให้ความสำคัญต่อผู้ใช้บริการ
ซึ่งนับเป็นการเปลี่ยนแปลงครั้งใหญ่ของบริษัทในวิธีการดำเนินธุรกิจการตลาด ทั้งนี้ ก่อนปี 2544
บริษัทใช้ชื่อทางการค้า “เวิลด์โฟน”

ในช่วง 5 ปีที่ผ่านมา บริษัทมีการเปลี่ยนแปลงและพัฒนาการที่สำคัญ ดังนี้

+----------------+-----------------------------------------------------+
| มิถุนายน 2549    | - บริษัทได้รับรางวัล “Mobile Operator of the Year 2006”  |
|                | ของประเทศไทยในฐานะเป็น                               |
|                | ผู้ให้บริการโทรศัพท์เคลื่อนที่ยอดเยี่ยมจากนิตยสาร Asian          |
|                | MobileNews ซึ่งเป็นการได้รับรางวัลต่อเนื่องเป็นปีที่ 2           |
+----------------+-----------------------------------------------------+
| สิงหาคม 2549    | - บริษัทเสร็จสิ้นกระบวนการลดทุนโดยลดจำนวนหุ้นที่ทีโอทีถืออยู่จำนวน |
|                | 16.4 ล้านหุ้น                                          |
+----------------+-----------------------------------------------------+
| พฤศจิกายน 2549  | -                                                   |
|                | บริษ                                                 |
|                | ัทเข้าทำสัญญาการเชื่อมต่อโครงข่ายโทรคมนาคมกับทรูมูฟและเอไอเอส |
+----------------+-----------------------------------------------------+
| ธันวาคม 2549    | - บริษัทเข้าทำสัญญาการเชื่อมต่อโครงข่ายโทรคมนาคมกับทริปเปิ้ลที   |
|                | บรอดแบนด์                                            |
+----------------+-----------------------------------------------------+
| มิถุนายน 2550    | -                                                   |
|                | บริษัทนำหุ้นเข้า                                         |
|                | จดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย |
|                | โดยเป็นบริษัทแร                                        |
|                | กของประเทศไทยที่มีหลักทรัพย์จดทะเบียนอยู่ในตลาดหลักทรัพย์สองแห่ง |
|                | (Dual Listing)                                      |
|                |                                                     |
|                | - บริษัทได้รับรางวัล “Mobile Operator of the Year”       |
|                | ของประ                                              |
|                | เทศไทยในฐานะเป็นผู้ให้บริการโทรศัพท์เคลื่อนที่ยอดเยี่ยมจากนิตยสาร |
|                | Asian MobileNews                                    |
+----------------+-----------------------------------------------------+
| สิงหาคม 2550    | - บริษัทได้รับรางวัลพระราชทาน “Thailand Corporate        |
|                | Excellence” ประเภทความเป็นเลิศด้านการตลาด              |
|                | จัดโดยสมาคมการจัดการธุรกิจแห่งประเ                       |
|                | ทศไทยและสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย |
+----------------+-----------------------------------------------------+
| ตุลาคม 2550     | - บริษัทปรับภาพลักษณ์แบรนด์ดีแทค                           |
|                | โดยเน้นการสร้างความรู้สึกที่ดีให้แก่ลูกค้า (feel good)          |
+----------------+-----------------------------------------------------+
| มกราคม 2551    | - บริษัทลงทุนใน บจก. เพย์สบาย                           |
|                | ซึ่งเป็นบริษัทให้บริการระบบชำระเงินออนไลน์                   |
+----------------+-----------------------------------------------------+
| มีนาคม 2551     | - บริษัทร่วมกับธนาคารกสิกรไทยเปิดตัว “ATM SIM”             |
|                | บริการธนาคารบนโทรศัพท์เคลื่อนที่ครั้งแรกของประเทศไทย         |
+----------------+-----------------------------------------------------+
| เมษายน 2551    | - Fitch Ratings (Thailand) Limited                  |
|                | ยกเลิกเครดิตพินิจซึ่งมีแนวโน้มในเชิงลบที่เคยให้ไว้เมื่อเดือนกุมภาพันธ์ |
|                | 2550                                                |
|                |                                                     |
|                | - บริษัทเข้าซื้อกิจการคลื่นวิทยุ FAT Radio 104.5              |
+----------------+-----------------------------------------------------+
| กรกฎาคม 2551   | - Standard & Poor’s ประกาศคงอันดับความน่าเชื่อถือบริษัทที่    |
|                | BB+ และมีแนวโน้มคงที่                                   |
+----------------+-----------------------------------------------------+
| กันยายน 2551    | - Fitch Ratings (Thailand) Limited                  |
|                | ปรับเ                                                |
|                | พิ่มอันดับเครดิตสากลของหนี้เงินกู้สกุลเงินต่างประเทศระยะยาวขึ้นมาที่ |
|                | BBB-                                                |
|                | และปรับเพิ่มอันดับเครดิตภายในประเทศของหนี้เงินกู้ระยะยาวมาที่ A+ |
|                |                                                     |
|                | - TRIS Rating ประกาศเพิ่มเครดิตองค์กรและหุ้นกู้เป็น A+       |
|                | สะท้อนเครดิตจากความแข็งแกร่งด้านการแข่งขัน                 |
|                | และฐานะการเงินที่ดีขึ้นอย่างต่อเนื่อง                         |
+----------------+-----------------------------------------------------+
| พฤศจิกายน 2551  | - ATM SIM ได้รับรางวัล Best Mobile Service จาก Asia    |
|                | Mobile Award 2008 ซึ่งจัดขึ้นโดย GSMA’s Mobile Congress  |
+----------------+-----------------------------------------------------+
| มกราคม 2552    | - ATM SIM ได้รับรางวัล Project of the Year จากงาน      |
|                | Thailand ICT Excellence Awards 2008                 |
|                |                                                     |
|                | - โครงการ *1677                                     |
|                | บริการทางด่วนข้อมูลการเกษตรได้รับรางวัลก                   |
|                | ารขับเคลื่อนธุรกิจด้วยเทคโนโลยีสารสนเทศและการสื่อสารดีเด่นแห่งปี |
|                | (Business Enabler) จากงาน Thailand ICT Excellence   |
|                | Awards 2008                                         |
+----------------+-----------------------------------------------------+
| มีนาคม 2552     | -                                                   |
|                | บริษัท                                                |
|                | เข้าทำสัญญาเอ็กซ์คลูซีฟสร้างยุทธศาสตร์พันธมิตรพัฒนาบริการร่วมกันกับ |
|                | Vodafon                                             |
+----------------+-----------------------------------------------------+
| มิถุนายน 2552    | - ATM SIM ได้รับรางวัล “Most Innovative Application of |
|                | the Year” จากงาน “2009 Frost & Sullivan Asia        |
|                | Pacific ICT Awards” ซึ่งจัดขึ้นที่ประเทศสิงคโปร์ โดย Frost & |
|                | Sullivan เป็นบริษัทที่ปรึกษาชั้นนำระดับโลก                   |
+----------------+-----------------------------------------------------+
| กรกฎาคม 2552   | - บริษัทย้ายสำนักงานใหญ่จากอาคารชัย ถนนวิภาวดี              |
|                | ไปยังอาคารจัตุรัสจามจุรี ถนนพญาไท                         |
+----------------+-----------------------------------------------------+
| สิงหาคม 2552    | - บริษัทเปิดทดลองให้บริการ “โมบายล์ อินเทอร์เน็ตบน 3G”       |
|                | โดยใช้เทคโนโลยี HSPA บนย่านความถี่ 850 เมกะเฮิรตซ์         |
|                | และมีพื้นที่ให้บริการครอบคลุมใจกลางกรุงเทพมหานคร             |
+----------------+-----------------------------------------------------+
| พฤศจิกายน 2552  | - บริษัทเปิดตัว “dSmart”                                |
|                | ซึ่งเป็นระบบควบคุมดูแลระบบโครงข่ายและการบริการลูกค้าที่จุดเด    |
|                | ียวแบบครบวงจรเพื่อเพิ่มศักยภาพการดูแลลูกค้าให้เกิดความพอใจสูงสุด |
|                |                                                     |
|                | - โครงการทำดีทุกวันจากดีแทคได้รับรางวัลยอดเยี่ยม             |
|                | บริษัทจดทะเบียนดีเด่นด้าน CSR จากงาน SET Awards 2009      |
+----------------+-----------------------------------------------------+
| ธันวาคม 2552    | - บริษัทเปิดให้บริการ BlackBerry ในประเทศไทย             |
|                | พร้อมทั้งเปิดตัวโทรศัพท์ BlackBerry รุ่น                     |
|                | ต่าง ๆ รวมทั้งรุ่นพิเศษสีขาว                               |
+----------------+-----------------------------------------------------+
| มีนาคม 2553     | - บจก. ดีแทค อินเทอร์เน็ต ได้รับรางวัล                     |
|                | “สุดยอดนวัตกรรมทางเทคโนโลยี” (Commart Innovation       |
|                | Awards 2010)                                        |
|                |                                                     |
|                | - บริษัทเปิดตัวเป็นผู้จำหน่ายโทรศัพท์ iPhone                  |
|                | ในประเทศไทยอย่างเป็นทางการ                            |
+----------------+-----------------------------------------------------+
| กรกฎาคม 2553   | -   บริษัทเข้าทำสัญญาการเชื่อมต่อโครงข่ายกับ กสท             |
|                |                                                     |
|                | -   บริษัทจำหน่ายไมโครซิม (Micro SIM)                   |
|                |     ซึ่งเป็นซิมขนาดเล็กสำหรับอุปกรณ์ไอทีรุ่นใหม่                |
+----------------+-----------------------------------------------------+
| ตุลาคม 2553     | -   TRIS Rating ปรับเพิ่มเครดิตองค์กรและหุ้นกู้เป็น AA-       |
+----------------+-----------------------------------------------------+
| พฤศจิกายน 2553  | -   Fitch Ratings (Thailand) Limited                |
|                |     ปรับเพิ่มอันดับเครดิตของบริษัท ดังนี้                      |
|                |                                                     |
|                | -   ปรับเพิ่มอันดับเครดิตสากลสกุลเงินต่างปร                  |
|                | ะเทศระยะยาวและอันดับเครดิตสากลสกุลเงินในประเทศระยะยาวเป็น |
|                |     BBB                                             |
|                |                                                     |
|                | -   ปรับเพิ่มอันดับเครดิตภายในประเทศระยะยาวเป็น AA-(tha)   |
|                |                                                     |
|                | -   ปรับเพิ่มอันดับเครดิตภายในประเทศระยะสั้นเป็น F1+(tha)    |
|                |                                                     |
|                | -   ปรับเพิ่มอันดับเครดิตหุ้นกู้ไม่มีหลักประกันของบริษัทเป็น         |
|                |     AA-(tha)                                        |
|                |                                                     |
|                | -   บริษัทประกาศจ่ายเงินปันผลพิเศษแก่ผู้ถือหุ้นเป็นครั้งแรก        |
|                |     นอกจากการจ่ายเงินปันผลประจำปี                       |
|                |                                                     |
|                | -   บริษัทได้รับรางวัล “สุดยอดแบรนด์แห่งปี” สาขา Mobile      |
|                |     Operator ในพิธีมอบรางวัล Excellent Brand Survey    |
|                |     Awards 2010 จากนิตยสาร HWM Thailand              |
+----------------+-----------------------------------------------------+
| ธันวาคม 2553    | -   บริษัทร่วมกับผู้ให้บริการโทรศัพท์เคลื่อนที่อีก 4 ราย           |
|                |     เปิดให้บริการคงสิทธิเลขหมายโทรศัพท์เคลื่อนที่ (MNP)        |
+----------------+-----------------------------------------------------+
| กุมภาพันธ์ 2554   | -   บริษัทจำหน่ายหุ้นทั้งหมดในกิจการคลื่นวิทยุ FAT Radio 104.5  |
|                |     ให้แก่ผู้ถือหุ้นเดิม                                    |
+----------------+-----------------------------------------------------+
| สิงหาคม 2554    | -   บริษัทเปิดให้บริการโทรศัพท์เคลื่อนที่ด้วยเทคโนโลยี HSPA      |
|                |     บนย่านความถี่ 850 เมกะเฮิรตซ์ภายใต้สัญญาร่วมการงาน      |
+----------------+-----------------------------------------------------+
| กันยายน 2554    | -   บริษัทเปิดตัวเป็นผู้จำหน่าย iPad                        |
|                |     ในประเทศไทยอย่างเป็นทางการ                        |
+----------------+-----------------------------------------------------+
| ธันวาคม 2554    | -   บริษัทได้รับรางวัลดีเด่น “Outstanding Corporate Social |
|                |     Responsibility Awards 2011” เป็นปีที่ 3             |
|                |     จากการประกวดรางวัล SET Awards ประจำปี 2554        |
|                |     ของตลาดหลักทรัพย์แห่งประเทศไทย                      |
|                |                                                     |
|                | -   บริษัทประกาศแผนการปรับโครงสร้างทางการเงิน            |
|                |     โดยเข้าทำสัญญาเงินกู้กับสถาบันการเงินภายในประเทศ        |
|                |     วงเงินทั้งสิ้น 30,000 ล้านบาท                         |
|                |     พร้อมกับปร                                        |
|                | ะกาศจ่ายเงินปันผลพิเศษเพื่อปรับโครงสร้างทางการเงินในอัตราหุ้นละ |
|                |     16.46 บาท                                       |
+----------------+-----------------------------------------------------+

โครงสร้างการถือหุ้นของกลุ่มบริษัท ณ วันที่ 5 มกราคม 2555 เป็นดังนี้

โครงสร้างการถือหุ้นของกลุ่มบริษัท⁽¹⁾

หมายเหตุ

(1) โปรดพิจารณารายละเอียดเกี่ยวกับสัดส่วนการถือหุ้นในบริษัทเพิ่มเติมในข้อ 7.2 –
โครงสร้างผู้ถือหุ้น

(2) สัดส่วนการถือหุ้นของเทเลนอร์เป็นการถือหุ้นโดยทางตรงไม่รวมหุ้นที่ถือผ่าน CDP
โดยถ้ารวมสัดส่วนการถือหุ้นผ่าน CDP เทเลนอร์จะมีสัดส่วนการถือหุ้นที่ร้อยละ 42.6 ทั้งนี้
เทเลนอร์เป็นบริษัทย่อยของ Telenor ASA (ซึ่งมีรัฐบาลนอร์เวย์ถือหุ้นมากกว่าร้อยละ 50
เล็กน้อย) และในปี 2550 เทเลนอร์ร่วมกับ บจก. ไทย เทลโค โฮลดิ้งส์
และยูคอมได้แจ้งความเป็นกลุ่มไว้ในส่วนที่เกี่ยวกับการถือหุ้นของตนในบริษัทต่อสำนักงาน ก.ล.ต.
แต่ปัจจุบันยูคอมมิได้ถือหุ้นในบริษัทแล้ว

(3) รายชื่อผู้ถือหุ้นและสัดส่วนการถือหุ้นใน บจก. ไทย เทลโค โฮลดิ้งส์ ณ วันที่ 19 ตุลาคม
2554 มีดังนี้

  ---- ------------------------------------------------- ----------------
       เทเลนอร์                                           ร้อยละ 49.00

       บจก. โบเลโร⁽⁶⁾                                    ร้อยละ 41.10

       นายบุญชัย เบญจรงคกุล                                 ร้อยละ 9.90
  ---- ------------------------------------------------- ----------------

ในปี 2550 บจก. ไทย เทลโค โฮลดิ้งส์
ร่วมกับเทเลนอร์และยูคอมได้แจ้งความเป็นกลุ่มไว้ในส่วนที่เกี่ยวกับการถือหุ้นของตนในบริษัทต่อสำนักงาน
ก.ล.ต. แต่ปัจจุบันยูคอมมิได้ถือหุ้นในบริษัทแล้ว

(4) สัดส่วนการถือหุ้นของ CDP รวมหุ้นที่ถือโดยเทเลนอร์ โดยเทเลนอร์มีสัดส่วนการถือหุ้นร้อยละ
0.0 ผ่าน CDP

(5) ไม่มีบุคคลที่อาจมีความขัดแย้งถือหุ้นใน บจก. ครีเอ้

(6) รายชื่อผู้ถือหุ้นและสัดส่วนการถือหุ้นใน บจก. โบเลโร ณ วันที่ 19 เมษายน 2554 มีดังนี้

  ---- -------------------------------------------------- ---------------
       เทเลนอร์                                            ร้อยละ 49.00

       บจก. กี เคาน์ตี้⁽⁷⁾                                    ร้อยละ 12.75

       บจก. อาลิบี้ เคาน์ตี้⁽⁷⁾                                 ร้อยละ 12.75

       บจก. เบย์วิว เคาน์ตี้⁽⁷⁾                                ร้อยละ 12.75

       บจก. ไกอา เคาน์ตี้⁽⁷⁾                                 ร้อยละ 12.75
  ---- -------------------------------------------------- ---------------

อนึ่ง เทเลนอร์มีสิทธิออกเสียงเกินกว่ากึ่งหนึ่งของสิทธิออกเสียงทั้งหมดใน บจก. โบเลโร

(7) บจก. ตั้ก วู โฮลดิ้ง (ซึ่งมีบุคคลสัญชาติไทยถือหุ้นร้อยละ 51 และมีบริษัท ตั้ก วู โฮลดิ้งส์
ลิมิเต็ด ถือหุ้นร้อยละ 49 โดยบริษัท ตั้ก วู โฮลดิ้งส์ ลิมิเต็ด
มีสิทธิออกเสียงเกินกว่ากึ่งหนึ่งของสิทธิออกเสียงทั้งหมดใน บจก. ตั้ก วู โฮลดิ้ง) ถือหุ้นใน บจก.
กี เคาน์ตี้ บจก. อาลิบี้ เคาน์ตี้ บจก. เบย์วิว เคาน์ตี้ และ บจก. ไกอา เคาน์ตี้ คิดเป็นร้อยละ
99

ภาพรวมการประกอบธุรกิจของกลุ่มบริษัท

บริษัทเป็นหนึ่งในผู้นำในธุรกิจให้บริการโทรศัพท์เคลื่อนที่ในประเทศไทยที่ให้บริการทางเสียง ข้อมูล
และบริการเสริมอื่น ๆ ผ่านโครงข่ายหลักในระบบ GSM 1800 และ HSPA
โครงข่ายของบริษัทมีพื้นที่ให้บริการครอบคลุมทั่วประเทศและบริษัทเป็นผู้ให้บริการโทรศัพท์เคลื่อนที่รายใหญ่อันดับสองของประเทศเมื่อพิจารณาจากจำนวนลูกค้าทั้งหมด
ณ วันที่ 31 ธันวาคม 2554 ซึ่งมีอยู่ประมาณ 23.2 ล้านเลขหมาย[1]
โดยเป็นลูกค้าในระบบเติมเงินประมาณ 20.8 ล้านเลขหมาย และลูกค้าในระบบรายเดือนประมาณ
2.4 ล้านเลขหมาย หรือคิดเป็นร้อยละ 90 และร้อยละ 10 ของจำนวนลูกค้าทั้งหมดตามลำดับ ณ
วันที่ 31 ธันวาคม 2554 บริษัทมีส่วนแบ่งทางการตลาดประมาณร้อยละ 30
ของจำนวนผู้ใช้บริการโทรศัพท์เคลื่อนที่ทั้งหมดของประเทศ

ณ วันที่ 31 ธันวาคม 2554 บริษัทมีบริษัทย่อยทั้งสิ้น 12 บริษัท และถือหุ้นในบริษัทร่วมจำนวน 2
บริษัท ได้แก่ บจก. ยูไนเต็ด ดิสทริบิวชั่น บิซซิเนส (ยูดี) และ บจก. ฟรีเควนซี่ มีเดีย โดย
บจก. ฟรีเควนซี่ มีเดีย อยู่ระหว่างการชำระบัญชี
ความเป็นมาในการจัดตั้งบริษัทย่อยสามารถสรุปได้ดังนี้

บริษัทได้จัดตั้งบริษัทย่อยขึ้นโดยมีวัตถุประสงค์หลักในการบริหารสินทรัพย์และ/หรือพัฒนาอสังหาริมทรัพย์
อันได้แก่ บจก. แทค พร็อพเพอร์ตี้ มีวัตถุประสงค์หลักในการจัดการอสังหาริมทรัพย์
โดยถือครองที่ดินในจังหวัดต่าง ๆ ซึ่งส่วนใหญ่เป็นพื้นที่ในการติดตั้งสถานีฐาน บจก. วิภาวดี ออฟฟิต
บิลดิ้ง มีวัตถุประสงค์หลักในการพัฒนาที่ดิน บจก. อีสเทิรน์ บิช
มีวัตถุประสงค์หลักในการพัฒนาอสังหาริมทรัพย์และเป็นเจ้าของที่ดินที่ตั้งอาคาร Call Center
ถนนศรีนครินทร์ และ บจก. แทค เซอร์วิส ซึ่งเดิมมีวัตถุประสงค์ในการดำเนินการบริหาร Call
Center ของบริษัท แต่ปัจจุบันได้เลิกบริษัทและชำระบัญชีเสร็จสิ้นแล้วเมื่อวันที่ 18 มีนาคม 2554
โดยได้โอนการบริหาร Call Center
มายังบริษัทเพื่อเพิ่มประสิทธิภาพโดยรวมด้านการบริการลูกค้าอย่างต่อเนื่อง

นอกจากนี้ บริษัทได้จัดตั้งบริษัทย่อยเพื่อดำเนินธุรกิจที่เสริมประโยชน์กับธุรกิจหลักของบริษัท ได้แก่
บริษัท แทค ไฟแนนซ์ บี.วี. จัดตั้งขึ้นเพื่อทำหน้าที่จัดหาเงินทุนในต่างประเทศ อาทิ
การออกหุ้นกู้สกุลเงินตราต่างประเทศ ซึ่งปัจจุบันบริษัทได้ชำระคืนหุ้นกู้ดังกล่าวทั้งจำนวนแล้ว ดังนั้น
คณะกรรมการบริษัทจึงได้มีมติเมื่อวันที่ 8 กุมภาพันธ์ 2550
ให้เลิกกิจการและปัจจุบันอยู่ระหว่างขั้นตอนการดำเนินการเพื่อการชำระบัญชี และ บจก. เวิลด์โฟน
ช็อป ซึ่งเดิมดูแลการบริหารกิจการร้านจำหน่ายอุปกรณ์โทรศัพท์เคลื่อนที่และดูแลธุรกิจค้าปลีกในนาม
“ร้านรักบ้านเกิด” แต่ปัจจุบันได้หยุดดำเนินกิจการแล้ว

ในปี 2550 บริษัทได้ลงทุนในบริษัทย่อยอีกหนึ่งแห่ง ได้แก่ บจก. เพย์สบาย
ซึ่งมีวัตถุประสงค์หลักในการให้บริการรับ/ส่งเงิน โอนเงินหรือรับชำระเงินแบบออนไลน์ นอกจากนี้
ภายหลังจากการปรับโครงสร้างการถือหุ้นของบริษัทในปีเดียวกัน บมจ. ยูไนเต็ดคอมมูนิเกชั่น
อินดัสตรี (ยูคอม) ได้กลายเป็นบริษัทย่อยของบริษัท
โดยมีวัตถุประสงค์หลักในการเป็นตัวแทนจำหน่ายบัตรเติมเงินและให้บริการเติมเงินโดยไม่ต้องใช้บัตรเติมเงิน
(E-Refill) และในเดือนเมษายน 2551 บริษัทได้ลงทุนในหุ้นสามัญอีก 2 บริษัท ได้แก่ บจก.
แฟต ดีกรี เพื่อรองรับแผนการดำเนินธุรกิจผลิตรายการวิทยุ สื่อโฆษณาและให้บริการด้านสื่อบันเทิง
และ บจก. ครีเอ้
เพื่อรองรับการขยายธุรกิจด้านการพัฒนาและให้บริการโปรแกรมบนโทรศัพท์เคลื่อนที่
โดยบริษัทถือหุ้นร้อยละ 51 ใน 2 บริษัทดังกล่าว ทั้งนี้
เพื่อเพิ่มศักยภาพในส่วนของบริการเสริมที่มีอยู่ในปัจจุบัน อย่างไรก็ดี เมื่อเดือนกุมภาพันธ์ 2554
บริษัทได้จำหน่ายหุ้นทั้งหมดของ บจก. แฟต ดีกรี ให้แก่ผู้ถือหุ้นเดิม

บริษัทตระหนักถึงความสำคัญของการมีโครงสร้างองค์กรที่มีประสิทธิภาพอันจะช่วยส่งเสริมและสนับสนุนการดำเนินธุรกิจของบริษัทให้บรรลุเป้าหมายทางธุรกิจที่ตั้งไว้
จุดเด่นประการหนึ่งของบริษัท คือ
ความพร้อมที่จะเปลี่ยนแปลงและมีทัศนคติในเชิงบวกเพื่อให้สามารถรับมือกับการเปลี่ยนแปลงที่เป็นไปอย่างรวดเร็วและการแข่งขันที่รุนแรงในตลาดได้
จากการเติบโตอย่างรวดเร็วของอุตสาหกรรมการให้บริการโทรศัพท์เคลื่อนที่
การเปิดเสรีด้านกิจการสื่อสารโทรคมนาคม
ประกอบกับการเตรียมความพร้อมทางธุรกิจในการขอรับใบอนุญาตให้บริการโทรศัพท์เคลื่อนที่ระบบ
3G ในอนาคต
บริษัทมีนโยบายการลงทุนในกิจการที่เกี่ยวข้องกันกับธุรกิจหลักของบริษัทที่สามารถเสริมประโยชน์กับธุรกิจหลักของบริษัทได้ในระยะยาว
โดยบริษัทได้จัดตั้งบริษัทใหม่ขึ้น 4 บริษัทเมื่อวันที่ 14 มีนาคม 2549 ได้แก่ บจก. ดีแทค
เนทเวอร์ค เพื่อดำเนินการให้บริการโทรศัพท์ทางไกลระหว่างประเทศ ปัจจุบัน บจก.ดีแทค
เนทเวอร์ค ได้เปิดดำเนินกิจการแล้ว บจก. พับบลิค เรดิโอ
เพื่อดำเนินการให้บริการโทรศัพท์เคลื่อนที่ประเภทแท็กซี่เรดิโอ บจก. ดีแทค อินเตอร์เนต เซอร์วิส
เพื่อดำเนินการให้บริการอินเตอร์เน็ต และ บจก. ดีแทค บรอดแบนด์ (เดิมชื่อ บจก. ไวด์
บรอดแบนด์) เพื่อรองรับการให้บริการโทรคมนาคม ปัจจุบันทั้ง 4 บริษัทได้เริ่มดำเนินกิจการแล้ว
ยกเว้น บจก. พับบลิค เรดิโอ

้อมูลสรุปสำหรับบริษัทย่อยและบริษัทร่วม ณ วันที่ 31 ธันวาคม 2554

  ----------------------------------------------------------------------------------------------------
  บริษัท                  ประเภทธุรกิจ                                                   สัดส่วนการถือหุ้น
                                                                                     (ร้อยละ)
  --------------------- ------------------------------------------------------------ -----------------
  บจก. เวิลด์โฟน ช็อป      หยุดดำเนินกิจการในปี 2546                                        100

  บจก. แทค พร็อพเพอร์ตี้    บริหารสินทรัพย์                                                  100

  บจก. ดีแทค เนทเวอร์ค    ให้บริการโทรศัพท์ทางไกลระหว่างประเทศ                              100

  บจก. ดีแทค บรอดแบนด์    จัดตั้งขึ้นเพื่อการให้บริการโทรคมนาคม (ปัจจุบันให้บริการ Wi-Fi)            100
  (เดิมชื่อ บจก.ไวด์                                                                     
  บรอดแบนด์)                                                                          

  บจก. ดีแทค อินเตอร์เนต   จัดตั้งขึ้นเพื่อดำเนินการให้บริการอินเตอร์เน็ต (ปัจจุบันยังไม่ได้ดำเนินกิจการ)    100
  เซอร์วิส                                                                             

  บจก. พับบลิค เรดิโอ      จัดตั้งขึ้นเพื่อดำเนินการให้บริการโทรศัพท์เคลื่อนที่ประเภทแท็กซี่เรดิโอ          100
                        (ปัจจุบันยังไม่ได้ดำเนินกิจการ)                                      

  บมจ. ยูไนเต็ดคอมมูนิเกชั่น  ตัวแทนจำหน่ายบัตรเติมเงินและการให้บริการเติมเงินโดยไม่ต้องใช้บัตรเติมเงิน   99.8
  อินดัสตรี                (E-Refill)                                                   
  (ยูคอม)                                                                             

  บจก. เพย์สบาย          ให้บริการชำระเงินออนไลน์                                         100

  บจก. ครีเอ้             พัฒนาและให้บริการโปรแกรมบนโทรศัพท์เคลื่อนที่                          51

  บจก. วิภาวดี ออฟฟิต บิลดิ้ง พัฒนาอสังหาริมทรัพย์ (อาคารสำนักงาน)                               100 (ผ่าน บจก. แทค
                                                                                     พร็อพเพอร์ตี้)

  บจก. อีสเทิรน์ บิช        พัฒนาที่ดิน                                                      100 (ผ่าน บจก. แทค
                                                                                     พร็อพเพอร์ตี้)

  บริษัท แทค ไฟแนนซ์ บี.วี.  ธุรกิจการเงิน (ปัจจุบันอยู่ในระหว่างขั้นตอนการดำเนินการเพื่อการชำระบัญชี)    100 (ผ่าน บจก. แทค
                                                                                     พร็อพเพอร์ตี้)

  บจก. ฟรีเควนซี่ มีเดีย     ปัจจุบันอยู่ระหว่างการชำระบัญชี                                      40

  บจก. ยูไนเต็ด ดิสทริบิวชั่น  จัดจำหน่ายบัตรเติมเงิน เครื่องโทรศัพท์เคลื่อนที่ และอุปกรณ์เสริม             25⁽¹⁾
  บิซซิเนส                                                                             
  (ยูดี)                                                                               
  ----------------------------------------------------------------------------------------------------

หมายเหตุ

(1) ส่วนที่เหลือร้อยละ 75 ถือหุ้นโดย บจก. เบญจจินดา โฮลดิ้ง
แม้ว่าการที่บริษัทถือหุ้นในยูดีเพียงร้อยละ 25 โดยมี บจก. เบญจจินดา
โฮลดิ้ง ซึ่งเป็นบุคคลที่อาจมีความขัดแย้งกับบริษัทถือหุ้นในยูดีร้อยละ 75
นั้นอาจก่อให้เกิดความขัดแย้งทางผลประโยชน์ต่อบริษัท แต่อย่างไรก็ดี
บริษัทเห็นว่าโครงสร้างการถือหุ้นดังกล่าวเป็นไปเพื่อประโยชน์ที่ดีที่สุดของบริษัท
เนื่องจากบริษัทไม่ได้มุ่งเน้นในการเป็นผู้จำหน่ายชุดเลขหมายและบัตรเติมเงินให้แก่ผู้ใช้บริการโดยตรง
ซึ่งจะเป็นการเพิ่มภาระให้กับบริษัทในการจัดการบริหารสินค้าคงคลัง รวมถึงระบบการจัดส่งสินค้า
(Logistics) และการจัดเก็บเอกสารต่าง ๆ อนึ่ง
บริษัทมีมาตรการป้องกันการถ่ายเททางผลประโยชน์และขั้นตอนในการควบคุมรายการระหว่างกันอย่างรัดกุม
เป็นไปตามกฎเกณฑ์เรื่องการเข้าทำรายการระหว่างกันของตลาดหลักทรัพย์แห่งประเทศไทย
(โปรดพิจารณารายละเอียดเพิ่มเติมในข้อ 10.3 -
มาตรการขั้นตอนการอนุมัติการทำรายการระหว่างกัน)

ทั้งนี้ ณ วันที่ 23 เมษายน 2554 บจก. เบญจจินดา โฮลดิ้ง
มีรายชื่อผู้ถือหุ้นและสัดส่วนการถือหุ้นดังต่อไปนี้

  ---- -------------------------------------------------- ---------------
       นายบุญชัย เบญจรงคกุล                                  ร้อยละ 40.0

       นายวิชัย เบญจรงคกุล                                   ร้อยละ 30.0

       นางวรรณา จิรกิติ                                      ร้อยละ 15.0

       นายสมชาย เบญจรงคกุล                                 ร้อยละ 15.0
  ---- -------------------------------------------------- ---------------

 โครงสร้างรายได้

โครงสร้างรายได้ของบริษัทและบริษัทย่อยตั้งแต่ปี 2552 ถึงปี 2554 มีดังนี้

+------------------------------+-------+---+-------+---+-------+---+
| รายการ                       | ณ วันที่ |   |       |   |       |   |
|                              | 31    |   |       |   |       |   |
|                              | ธ     |   |       |   |       |   |
|                              | ันวาคม |   |       |   |       |   |
+==============================+=======+===+=======+===+=======+===+
|                              | 2552  |   | 2553  |   | 2554  |   |
+------------------------------+-------+---+-------+---+-------+---+
|                              | ล     | % | ล     | % | ล     | % |
|                              | ้านบาท |   | ้านบาท |   | ้านบาท |   |
+------------------------------+-------+---+-------+---+-------+---+
| รายได้จากการขายและการให้บริการ  |       |   |       |   |       |   |
+------------------------------+-------+---+-------+---+-------+---+
|   รายได้จากการให้บริการโทรศัพท์   | 6     | 9 | 6     | 9 | 7     | 9 |
|                              | 4,684 | 8 | 8,749 | 5 | 3,188 | 2 |
+------------------------------+-------+---+-------+---+-------+---+
|   รายได้จากก                  | 617   | 1 | 3,082 | 4 | 5,844 | 7 |
| ารขายเครื่องโทรศัพท์และชุดเลขหมาย |       |   |       |   |       |   |
+------------------------------+-------+---+-------+---+-------+---+
|   รายได้จากการดำเนินงานอื่น⁽¹⁾   | 384   | 1 | 520   | 1 | 266   | 0 |
+------------------------------+-------+---+-------+---+-------+---+
| รว                           | 6     | 1 | 7     | 1 | 7     | 1 |
| มรายได้จากการขายและการให้บริการ | 5,685 | 0 | 2,351 | 0 | 9,298 | 0 |
|                              |       | 0 |       | 0 |       | 0 |
+------------------------------+-------+---+-------+---+-------+---+

หมายเหตุ

(1)
รายได้จากการดำเนินงานอื่นของบริษัทประกอบด้วยรายได้จากรายได้จากบริการโทรทางไกลระหว่างประเทศ
(IDD) และค่าธรรมเนียมต่าง ๆ เป็นหลัก

เป้าหมายการดำเนินธุรกิจ

นอกเหนือจากการรักษาตำแหน่งหนึ่งในผู้นำของตลาดผู้ให้บริการโทรศัพท์เคลื่อนที่ในประเทศไทยแล้ว
บริษัทมีเป้าหมายหลักในการดำเนินธุรกิจของบริษัทดังต่อไปนี้

(1) เพิ่มมูลค่าให้แก่ผู้ถือหุ้นของบริษัทโดยการเพิ่มความสามารถในการทำกำไร

(2) รักษาและเสริมสร้างความแข็งแกร่งด้านการบริการ ช่องทางการจัดจำหน่าย
การจัดกลยุทธ์ตามกลุ่มลูกค้า เครือข่ายช่องสัญญาณ และความรวดเร็วในการส่งข้อมูล

(3)
นำเสนอนวัตกรรมใหม่ด้านการบริการอย่างต่อเนื่องด้วยความหลากหลายและมีคุณภาพเพื่อตอบสนองความต้องการและวิถีชีวิตของผู้ใช้บริการแต่ละกลุ่ม

(4) เสริมสร้างคุณภาพของการให้บริการแก่ลูกค้าและบริการหลังการขาย

(5) พัฒนาบุคลากรและองค์กรเพื่อประสิทธิภาพสูงสุดด้วยหลักพึงปฏิบัติและจรรยาบรรณที่ดี

เพื่อให้บรรลุเป้าหมายการดำเนินธุรกิจเหล่านี้ บริษัทได้ปรับใช้กลยุทธ์ต่าง ๆ
และจะทำการปรับเปลี่ยนเพื่อความเหมาะสมโดยกระบวนการตรวจสอบและทบทวนอย่างสม่ำเสมอเพื่อให้บริษัทสามารถปรับตัวเข้ากับสภาพแวดล้อมของการแข่งขันที่มีการเปลี่ยนแปลงรวมถึงปัจจัยภายนอกด้านอื่น
ๆ ได้

[1]
  จำนวนลูกค้าดังกล่าวนับรวมทุกเลขหมายของผู้ใช้บริการระบบเติมเงินที่ยัง Active อยู่
  แต่ไม่รวมเลขหมายที่ไม่ได้ใช้งานเกิน 90 วัน